b"\n_START_ARTICLE_\nSepulcres per a Diego Gir\xc3\xb3n de Rebolledo i els seus germans\n_START_SECTION_\nHist\xc3\xb2ria\n_START_PARAGRAPH_\nLa Capella de la Immaculada Concepci\xc3\xb3, t\xc3\xa9 un important sistema de mecenatge nobiliari, el mecenatge va arribar de la m\xc3\xa0 de Diego Gir\xc3\xb3n de Rebolledo, Prior capitular de la Catedral de Tarragona, els mecenes d'aquesta capella va contractar a Fra Josep de la Concepci\xc3\xb3 com a arquitecte i canonge obrer de la Capella. Dins el majestu\xc3\xb3s record a la vida d'aquest personatge eclesi\xc3\xa0stic, hi figuren diferents noms d'artistes com el canonge arquitecte Fra Josep de la Concepci\xc3\xb3, l'escultor Francesc Grau, el pintor Josep Grau, el forjador Joan Andreu i l'argenter Bonaventura Fornaguera. Totes aquestes personalitats fan que aquest sigui un treball d'un detallisme exquisit, aix\xc3\xad com un coneixement dels models est\xc3\xa8tics a admirar, dels quals es deixen veure din de la mateixa Catedral de Tarragona, el punt m\xc3\xa9s alt de la ciutat. Diego Gir\xc3\xb3n de Rebolledo va contractar l'arquitecte Fra Josep de la Concepci\xc3\xb3, perqu\xc3\xa8 es fes c\xc3\xa0rrec de les obres de la Capella i dels sepulcres on Diego Gir\xc3\xb3n i els seus germans descansarien per sempre, aix\xc3\xad doncs Diego Gir\xc3\xb3n no surt titular en cap dels contractes, dels diferents artistes, o personal d'obra o materials, surt Fra Josep de la Concepci\xc3\xb3 amb qui va confiar l'execuci\xc3\xb3 de l'obra. Els pagaments de les obres es van fer en efectiu, i davant el notari provinent de la ciutat comtal, Barcelona, el notari Jaume Rond\xc3\xb3 es va encarregar de cada un dels assumptes relacionats amb el moviment de patrimoni o masses patrimonials.\n_START_SECTION_\nContracte\n_START_PARAGRAPH_\nDiego Gir\xc3\xb3n de Rebolledo, va crear la Bossa Canonical, una instituci\xc3\xb3 que s'encarregava de redistribuir, els fons donats a la Catedral, on ell mateix va lliurar 2000 ducats venecians, vinculats a un contracte testamentari el qual l'arrendatari, Diego Gir\xc3\xb3n de Rebolledo especificava que ning\xc3\xba podia ser enterrat per sobre o sota, d'on ell eternament descansa. L'incompliment del contracte suposava la distribuci\xc3\xb3 dels 2000 ducats d'or, a m\xc3\xa0 de Jaume Rond\xc3\xb3 notari de Barcelona, el qual distribuiria tots aquells ingressos entre els convents religiosos del Camp de Tarragona i l'Hospital General de la mateixa ciutat de Tarragona. _NEWLINE_El Prior Capitular de la Catedral de Tarragona, Diego Gir\xc3\xb3n de Rebolledo, va deixar totes les seves propietats, a la Primada Catedral de Tarragona, de les quals destaca una finca/palauet al carrer Cavallers de Tarragona, tamb\xc3\xa9 destaca una impressionant col\xc2\xb7lecci\xc3\xb3 de 50 excel\xc2\xb7lents tapissos artesans que Don Diego Gir\xc3\xb3n de Rebolledo va lliurar, sent la col\xc2\xb7lecci\xc3\xb3 m\xc3\xa9s nombrosa i d'alta qualitat m\xc3\xa9s important dels temples religiosos d'Espanya.\n_START_SECTION_\nCapella de la Immaculada Concepci\xc3\xb3\n_START_PARAGRAPH_\nUn dels elements que cal destacar de la Capella \xc3\xa9s la porta de ferro forjat amb detalls de bronze, expl\xc3\xadcitament encarregada per Diego Gir\xc3\xb3n de Rebolledo i dissenyada per Fra Josep de la Concepci\xc3\xb3,  els mestres forjadors, Pere Cat\xc3\xa1 i Miquel Esmand\xc3\xada conjuntament amb el barcelon\xc3\xad Joan Arnau, amb qui Diego Gir\xc3\xb3n mantenia una estreta relaci\xc3\xb3 d'amistat,  van ser els encarregats d'elaborar l'obra de Fra Josep de la Concepci\xc3\xb3.\n_START_SECTION_\nEstil\n_START_PARAGRAPH_\nL'estil de Francesc Grau est\xc3\xa0 molt influ\xc3\xaft pel seu mestre i pare, Joan Grau. En els sepulcres es demostra que Francesc Grau i Domenec Rovira coneixien l'emblem\xc3\xa0tica d'Andrea Alciato i la iconografia de Cesare Ripa.\n_START_SECTION_\nDescripci\xc3\xb3\n_START_PARAGRAPH_\nEls sepulcres, van ser esculpits per Francesc Grau;  tenen una estructura id\xc3\xa8ntica exceptuant les volutes d'ambd\xc3\xb3s, estan supeditats per columnes d'ordre tosc\xc3\xa0 amb un pedestal  de pedra negra, sobre el qual hi ha una treballada  fila d'alabastre, procedent de les pedreres d'Horta i la del Coll de l'Illa del Camp de Tarragona, aix\xc3\xad com una ornamentaci\xc3\xb3 prevista de mascarons sostinguts, una gran part rectangular, la qual es veu supeditada per dues figures esculpides on es mostren els cossos sencers, centrat entre els dos cossos trobem un epitafi de baix relleu. Aquesta part est\xc3\xa0 coronada per un marc oval. Tota la pedra o marbre o alabastre prov\xc3\xa9 expl\xc3\xadcitament a desig de Don Diego Gir\xc3\xb3n de Rebolledo del Camp de Tarragona, desig que formula en un escrit redactat a Barcelona davant del notari Jaume Rond\xc3\xb3 el 18 de setembre de l'any 1673. Trobem un entaulament amb un fris i una cornisa sortint amb motius filo-m\xc3\xb2rfics. Sobre el front\xc3\xb3 trobem imatges corp\xc3\xb2ries de virtuts, al timp\xc3\xa0 coronant els dos sepulcres, un gran escut, de la fam\xc3\xadlia Rebolledo._NEWLINE_Finalment, els sepulcres estan acabats amb dos \xc3\x80ngels putti, deixant un espai central per un bust de la mort, i en l'altre sepulcre un bust de la just\xc3\xadcia. El bust de la mort, representa la vanitat de les gl\xc3\xb2ries mundanes davant la inevitable mort, aquest bust est\xc3\xa0 col\xc2\xb7locat al sepulcre de Diego Gir\xc3\xb3n de Rebolledo, on tamb\xc3\xa9   apareixen consignes eclesi\xc3\xa0stiques. I la imatge de la just\xc3\xadcia representa un cam\xc3\xad cap a la Redempci\xc3\xb3, i est\xc3\xa0 col\xc2\xb7locat al sepulcre dels seus dos germans, on tamb\xc3\xa9 trobarem trofeus militars de la fam\xc3\xadlia Rebolledo.\n_START_SECTION_\nSepulcre per Diego Gir\xc3\xb3n de Rebolledo\n_START_PARAGRAPH_\nEl sepulcre est\xc3\xa0 en la part esquerra de la capella, en els sepulcres canvien alguns motius iconogr\xc3\xa0fics; en el cas del de Diego Gir\xc3\xb3n a l'emblema central d'aquest es representa la resurrecci\xc3\xb3 de Crist, hi ha elements que signifiquen el cam\xc3\xad de la mort i la vanitat com el nen que bufa ampolles del pedestal, tamb\xc3\xa9 el sepulcre reflecteix la fortalesa, patent en les columnes. Al costat de l'epitafi trobem set medalles el\xc2\xb7l\xc3\xadptiques les quals encara no se li ha trobat un significat, per\xc3\xb2 les opcions s\xc3\xb3n la del seu amor a la dial\xc3\xa8ctica o l'aritm\xc3\xa8tica si comptem amb l'\xc3\xa0bac. El preu final del sepulcre, ascendeix a 2770 lliures de Barcelona, que van ser lliurats als artistes el 22 de maig de 1683, un fet remarcable, ja que \xc3\xa9s el mateix dia que Diego Gir\xc3\xb3n de Rebolledo mor."